Aalborg Stiftstidende, 1845-12-09
Dagen efter Dr. Gads Jndvielse som Biskop over Lollands-Falsters Stift, indfandt Lærerne ved Trinitatis Sogns offentlige Skoler sig i hans Bolig og bevidnede H. H. deres Anerkjendelse af hans mangeaarige Virksomhed til Skolevæsenets Fremme og Lærerstandens Tarv, der, i Forening med hans bekjendte Forretningsdygtighed og mangesidigt udviklede Aand, havde forhvervet ham deres Høiagtelse og Taknemmelighed. – H. H. takkede for den udviste Opmærksomhed og yttrede, at han altid havde agtet Lærerstanden høit, hvis Virken var saa meget mere hæderlig, som Lønnen for dens møisommelige Gierning var saa ringe, at Læreren for størstedelen maatte søge sin Løn i Bevidstheden om at have opfyldt sit Kalds Pligter. Han betragtede den Skjønsomhed, Lærerstanden her viste ham, som et Forvarsel for en velvillig Modtagelse ved Tiltrædelsen af sit nye betydningsfuldere Embede, og sluttede med det Ønske, at Lærernes Tarv altid maatte finde varme Talsmænd, under en kyndig Bestyrelse. H. H. modtog derpaa en Jndbydelse til at overvære et Festmaaltid, som Lærerne, Forening med flere af Skolecommissionens verdslige Medlemmer, havde arrangeret til Ære for ham den 3die ds. Restaurateur Vincents smagfulde Locale. Ved Bordet udbragtes ibl. a. følgende Skaaler, Skolelærer Becken for Almeenoplysningens og Skolelærerstandens trofaste og nidkjære Ven, Biskop Dr. Gad. Taleren yttrede, at det var glædeligt, at Lærernes Stræben havde vundet almindelig Anerkjendelse, men sørgeligt var det, at man troede at have gjort nok ved at udtale den; anderledes var det med denne Mand, som, baade i Tale og Skrift, baade i og udenfor Skolen, havde virket for Lærernes aandige og materielle Velvære. Han sluttede med det Ønske, at det velvillige Forhold, der fandt Sted imellem Biskoppen og Lærerne, maatte blive vidt bekjendt. Candidat Lange takkede Skolecommissionens Præses og udbragte et Leve for Skolecommissionen, selv, fordi den med Velvillie og Agtelse paaskjønnede Lærernes Virksomhed i deres Kalds Jnteresse. Candidat Kofod, for Directeur Borgen, som den Mand, der med Aand, Kraft og Kjærlighed, havde vidst at virke heldbringende for Skolen under vanskelige Forhold, og til hvem saa mange fremtidige Forhaabninger knyttede sig. Candidat Nielsen udbragte en trefoldig Skaal for Biskop Gad, Dr. Rothe og Directeur Borgen. Efterat have fremhævet den Forstes Fortjenester af Understøttelsesselskabet for Skolelærerstanden i Kjøbenhavn, omtalte han dette Selskabs Skjæbne. Han udtalte det tillidsfulde Haab, at Selskabet fremdeles maatte bestaae og udvikle sig, uagtet de ikke ubetydelige Hin bringer, det havde mødt især ved Enkeltes falske Opfattelse af Skolelærerstandens Forhold til Staten. Taleren fremhævede endelig de to Sidstnævntes Fortjenester af Selskabets finantsielle Status. Jmellem Skaalerne bleve 3 af forskjellige Lærere forfattede Sange afsungne. Til den ene af disse knyttede Biskop Gad et Foredrag, der lød omtrent saaledes: "Da Tanken er bleven henledet paa den sidste Stænderforsamlings Forhandlinger, med Hensyn til det kjøbenhavnske Skolevæsens Tarv, kan jeg ikke undlade at bringe Borgerrepræsentanterne min Hyldest i Forening med en Bøn. Det burde prentes med gyldne Bogstaver og ophænges i Borger repræsentanternes Forsamlingssal, at disse, i et af de sidste forløbne Aar, have udtalt den Anskuelse, at i en saa vigtig Sag som Skolevæsenets Fremme burde ingen Udgifter spares. Jeg haaber og beder, at de Herrer nu ogsaa ville vide at udføre, hvad de saa rigtig have udtalt. (Berl. Td.)- Actierne i "Casino" have allerede i en kort Tid været underkastede forskjellige Fluctuationer. Først stege de forholdsviis ikke ubetydeligt, men senere ere de dalede, og igaar solgtes de endog under Prisen. Aarsagen hertil kan vel tildeels søges i den Omstændighed, at Terminen for den første Udbetaling er meget nær, men ligger vel ogsaa deri, at Tilliden til denne Anstalts Rentabilitet nu, da en roligere Overveielse er traadt istedetfor den første Svimmel, er svækket, og neppe vil styrkes ved en velskreven Artikel, som om Casino" læses i Fædrelandet. J denne godtgjøres, at Planen til Casino er baseret paa overdrevne Forudsætninger samt at navnlig Udgifterne og Jndtægterne synes at være overdrevne beregnede. J nævnte Artikel kommer Forfatteren i den af ham opførte Beregning endog til det Resultat, at Udgifterne ville blive 35,580 Rbd. og Jndtægterne 32,056 Rbd.